(Aguk-ukagnak kadagiti daan a notebookko idi makitak daytoy journalko iti panagatendarko idi 2003 iti Gumil Convention idiay Penablanca, Cagayan. Maikaddua a tawenko iti panagsurat iti Iluko. Adda pay nasuratko gayam a diary… mayat.)
Danny Antalan
Anakko, maalliawka
Alinggaget ti lubong di agtalna;
Lumablabaga ti panagay-ayamda
Mangsakripisio iti biag;
Di agpabatubat misterio ti mikrobio
Ipawilna ti panagkita ken panaganges.
Ala, umayka iti saklotko
Ruk-atak dagiti danagmo:
Sinappuyot ti arkitekto nga angin
Pinalanas ti inheniero a karayan
Nagpunganan ti Sierra Madre
Mororan dagiti Ibanag ken Itawis.
Sumrekka iti arko ti nakaparsuaan
Ikutannak babaen iti matam
Umaliwaksayka iti baro a buya
Baro a lubong nga awan gura.
No rummuarka, baro a sika.
Dim’ aya marikna ditoy
Dagiti daniw ni Manong Pel.
ilo_Latn yue_Hant gaz_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn